### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 3. december 2025 har vedtaget Magistratens foranstående indstilling af 17. november 2025.

###

.

### Resume

Teknik og Miljø har gennemført offentligt udbud af del af matr.nr. 11g og 11k [adresse], [adresse] (B.14a og b).

På grunden opføres 43 familieboliger. Bebyggelsen består af et- og toplanshuse. Konceptet er familieboliger (120-135 m2) med fokus på fællesskaber på tværs af naboskel. Grunden udstykkes i mindre matrikler på ca. 400-500 m2, og boligerne sælges som ejerboliger.

Teknik og Miljø modtog et tilbud fra Thybo Ejendomsudvikling A/S. Samlet set vurderes det, at tilbuddet opfylder kravene i udbudsmaterialet. Det indstilles derfor, at der indgås betinget købsaftale med Thybo Ejendomsudvikling A/S på de vilkår, der er nærmere beskrevet nedenfor.

### Beslutningspunkter

Det indstilles:

At 1) Teknik og Miljø bemyndiges til at indgå betinget købsaftale vedrørende del af matr.nr. 11g og 11k [adresse], [adresse] med Thybo Ejendomsudvikling A/S

At 2) Byrådet godkender de bevillingsmæssige konsekvenser, som fremgår af ressourceafsnittet.

### Borgmesterens Afdelings påtegning

Fremsendes til Magistraten. Det bemærkes, at salgsprisen ligger betydeligt under det, der hidtil er forudsat i økonomimodellen for [adresse]. Set i lyset af at dette salg udspringer af indstilling om familieboliger i [adresse], som byrådet vedtog 10. juni 2025, indikerer dette, at det fremadrettet kan blive vanskeligt at opfylde de nuværende forudsætninger i økonomimodellen for [adresse]. Dette giver anledning til, at der vil blive udarbejdet et forslag til en ny model for håndtering af økonomien i [adresse]. Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 17-11-2025

Karina Nilsson: 4

Fremsendes til [adresse] med bemærkning, at Magistraten i mødet den 17. november 2025 anbefaler, at byrådet tiltræder Magistratsafdelingen for Teknik og Miljøs indstilling af 4.november 2025.

Rådmand Erik Berg var forhindret i at deltage i sagens behandling.